stanford-oval/wikipedia huggingface dataset:
נחומי יפה
הערות שוליים

↑  חיה כהן, ‏"תמצאי במה את טובה ורק אז תעבדי קשה", באתר כיכר השבת, 17 בינואר 2022
1 2  צוות-המכון, באתר נתוני אמת, ‏15 במאי 2022
↑  שחר בן ימיני, אשת חיל: הכירו את האישה שמאחורי החמ"ל החרדי הראשון בארץ, באתר "את", 16 בנובמבר 2023;   חנני בלייך, ‏"אנשים כל כך רוצים איכשהו לעזור": עשרות מתנדבים בחמ"ל החרדי, בעיתון מקור ראשון, 12 באוקטובר 2023
↑  יהודית לזרוביץ', ‏מנהלת החמ"ל החרדי קיבלה אות האבירות, באתר "סרוגים", 21 בפברואר 2024
| --- | --- |
בקרת זהויות :  NLI: 987007415910205171  GND: 1298936373  LCCN: no2023024281  ORCID: 0000-0003-3423-5302  ResearcherID: EFR-3846-2022  VIAF: 3168226688152782291   WorldCat (עם VIAF): 3168226688152782291
אפרת פינקל

| --- | --- |

 לידה:  11 באוגוסט 1993 (בת 31) ירושלים, ישראל
 מדינה:  ישראל ישראל
 עיסוק:  עיתונאית
 מעסיק:  וואלה! NEWS בקהילה ערוץ 20 חדשות 13
 קישורים חיצוניים
 פייסבוק:  100004269105133
 טוויטר:  EfratFinkel
אפרת פינקל (נולדה ב-11 באוגוסט 1993) היא עיתונאית ואשת תקשורת חרדית ישראלית.
ביוגרפיה

פינקל נולדה בירושלים למשפחת פינקל, משפחת רבנים מפורסמת בציבור החרדי. אמהּ של אפרת, ציפה פינקל, היא בתם של הרב יוסף גליקסברג, ששימש כרב העיר גבעתיים, ואילה גליקסברג, דוקטור לפילוסופיה ופעילת ציבור, ואחותו של יוצר ובמאי הקולנוע נפתלי גליקסברג. אפרת פינקל היא נינתו של הרב חיים זאב פינקל ראש ישיבת היכל התלמוד בתל אביב, ומשגיח בישיבת מיר בירושלים.
את לימודיה עשתה בסמינר החדש והיא סטודנטית להיסטוריה באוניברסיטה הפתוחה.
בין השנים 2014–2017 שימשה כראש צוות בורסה בבנק לאומי.
את הקריירה העיתונאית שלה החלה ככתבת באתר האינטרנט "פאשקעוויל", שם עסקה בסיקור וניתוח מגמות פרסום, דיגיטל ומדיה. משם המשיכה לעיתון "חדשות בקהילה" שם שימשה ככתבת פוליטיקה ואקטואליה.
בדצמבר 2019 מונתה לעורכת "ערוץ יהדות" באתר וואלה, ובחודש יולי 2020, בעקבות משבר הקורונה, פוטרה מהאתר לאחר שערוץ היהדות בו, נסגר. במהלך 2020 הגישה תוכנית שבועית בשם "קול כבודן" עם הסטנדאפיסטית הניה שוחט, ברדיו כאן מורשת.
באותה שנה השתתפה פינקל בסדרה הדוקומנטרית "נייעס" מבית כאן 11 העוסקת בעולם התקשורת החרדית.
פינקל השתתפה מעת לעת כפאנליסטית בתוכנית "הפטריוטים" המשודרת בערוץ 14.
בפברואר 2021 החלה לשמש ככתבת פוליטית של "ערוץ 14", ובהמשך עברה לסקר את תחום החינוך בערוץ.
בפברואר 2022 הודיעה על עזיבת ערוץ 14 ומעבר לחדשות 13 בתפקיד כתבת הערוץ באזור הצפון.
במרץ 2023, זמן קצר לאחר נישואיה, הודיעה על עזיבת חדשות 13.
פינקל נשואה לקובי לב. השניים הורים לתאומים ומתגוררים בירושלים.
הערות שוליים

↑   ציוץ של אפרת פינקל ברשת החברתית אקס (טוויטר), 23 במאי 2019
↑   ציוץ של אפרת פינקל ברשת החברתית אקס (טוויטר), 7 ביולי 2020
↑  ליאורה גולדנברג-שטרן, ‏חודשיים לאחר מות אשתו: סטנלי פישר חובק זוגיות חדשה, באתר מעריב אונליין, 17 ביולי 2020
↑  משה נעים, נַיֶיעס – סדרה ב"כאן 11" המגוללת את סיפורה של התקשורת החרדית, באתר "כאן ישראל", 10 במרץ 2020
↑   ציוץ של אפרת פינקל ברשת החברתית אקס (טוויטר), 29 באוגוסט 2021
↑  יהונתן גוטליב, אפרת פינקל תעבור לחדשות 13, באתר ערוץ 7, 7 בפברואר 2022
↑  חדשות 13 ברכש חדש: זו הכתבת שתגיע מערוץ 14, באתר אייס, 7 בפברואר 2022
↑  יאיר טוקר, ‏העיתונאית החרדית: "נפרדת מחדשות 13; יוצאת לדרך חדשה", באתר כיכר השבת, 30 במרץ 2023
↑  קול חתן וקול כלה: העיתונאית החרדית נישאה לבחיר ליבה,  באתר כיפה, 16 במרץ 2023
↑  חדשות סרוגים, ‏מזל טוב: אשת התקשורת החרדית ילדה תאומים, באתר "סרוגים", 2 ביוני 2024
| --- | --- |
בקרת זהויות :  NLI: 987009761288705171  VIAF: 6162179002507852794   WorldCat (עם VIAF): 6162179002507852794
דומינו'ס פיצה

ערך זה עוסק בדומינו'ס פיצה, רשת אמריקאית רב-לאומית של פיצריות שנוסדה ב-1960 הפועלת בין השאר גם בישראל. אם התכוונתם לרשת פיצריות ישראלית שנוסדה ב-1972 ופועלת רק בישראל, ראו .
| --- | --- |

מטה הרשת במישיגן
מטה הרשת במישיגן
 נתונים כלליים
 סוג:  רשת מסעדות
 בורסה:  הבורסה לניירות ערך בניו יורק (13 ביולי 2004–DPZ) 
 מייסדים:  טום מונהאן
 תקופת הפעילות:  9 בדצמבר 1960 – הווה (64 שנים)
 חברת אם:  ביין קפיטל 
 חברות בנות:  Domino's Pizza Group plc  Domino's Pizza Deutschland  דומינוס פיצה 
 מיקום המטה:  Ann Arbor Charter Township 
 משרד ראשי:  אן ארבור, מישיגן, ארצות הברית ארצות הברית
 מוצרים עיקריים:  פיצה
 שווי שוק:  14.89 מיליארד דולר (27 בינואר 2025)
 הכנסות:  4,357 מיליארד דולר
 רווח תפעולי:  767,925,000 דולר אמריקאי (נכון ל־2022) 
 רווח:  510.47 מיליון דולר
 מנכ"ל:  ריצ'רד אליסון
 עובדים:  10450 (2022)
  
 www.dominos.com
 
הלוגו הישן של דומינו'ס פיצה, משנת 1996 עד שנת 2012
דומינו'ס פיצה (באנגלית: Domino's Pizza) היא רשת אמריקאית רב-לאומית של מסעדות מזון מהיר ומשלוחי פיצה. נוסדה על ידי טום מונהאן בשנת 1960, ובסיסה בעיר אן ארבור שבמישיגן, ארצות הברית. הרשת מפעילה כ-13,812 סניפים בכ-89 מדינות, נחשבת לרשת הפיצה השנייה בגודלה בארצות הברית, אחרי פיצה האט. הרשת החלה לפעול בישראל בשנת 1990.
היסטוריה של החברה

בשנת 1960, רכש טום מונהאן, בשותפות עם אחיו ג'יימס, פיצרייה קטנה בעיר אן ארבור שבמישיגן, בשם דומיניק'ס פיצה, בתמורה למקדמה בסך 75$, האחים לוו עוד 500$ על מנת לשלם עבור המקום. כעבור 8 חודשים קנה את חלקו של אחיו בעסק תמורת מכונית חיפושית ושינה את שם המקום לדומינו'ס פיצה. מונהאן החל למכור זיכיונות להפעלת סניפים, כשבשנת 1978 הרשת כבר מנתה 200 סניפים ובתחילת שנות השמונים נפתחו סניפים ראשונים מחוץ לארצות הברית, בקנדה ובאוסטרליה. 3 הנקודות בלוגו החברה מסמלות את שלושת הסניפים הראשונים.
מונהאן פרש מניהול הרשת בשנת 1998, ומכר את מניות השליטה לקבוצת ההשקעות האמריקנית-ביין קפיטל, החברה הונפקה בבורסת ניו יורק בשנת 2004.
בעשור השני של המאה העשרים ואחת החברה צמחה בקצב מסחרר תודות למיתוג החברה ופיתוח מואץ של סניפים ברוב מדינות העולם. כתוצאה מכך מניית החברה טיפסה משפל כל הזמנים בתאריך 21 בנובמבר 2008 אז עמדה המניה על 3.03 דולר והגיעה לשיא כל הזמנים בינואר 2022 אז עמדה המניה על 567 דולר, עלייה של למעלה משמונה עשרה אלף % מה שהעניק לחברה שווי שוק של 15 מיליארד דולר.
דומינו'ס פיצה בישראל

דומינו'ס פיצה החלה לפעול בישראל בשנת 1990. ב-1994 מונה אורי יוגב למנכ"ל החברה. לאחר צניחה בהכנסות והפסדים כבדים, נקלעה זכיינית הרשת בארץ, אומני מותגי מזון, לקשיים כלכליים וב-2003 מונה לדומינו'ס פיצה כונס נכסים. ב-2004 נמכרה הרשת לקבוצת משקיעים שהורכבה ממנכ"לה לשעבר אסף גרינברג ושניים מזכייניה, דני גולד ויוסי אלבז, תמורת כ-6 מיליון ש"ח. כיום, אלבז וגולד הם הבעלים היחידים של החברה, המעסיקה כ-2,000 עובדים ברחבי הארץ.
נכון לינואר 2024, מונה הרשת בישראל 63 סניפים, כולל 8 הסניפים הכשרים היחידים בעולם. מאור כהן הוא פרזנטור של החברה בישראל.
דומינו'ס פיצה בישראל > מוצרים

בהתאם למדיניות הרשת העולמית, התפריט ברשת הישראלית מותאם לחיך המקומי.
בינואר 2014 הפכה דומינו'ס ישראל לרשת הפיצריות הראשונה והיחידה בעולם שהשיקה פיצה טבעונית. הפיצה שהושקה בשיתוף עם עמותת "ויגן פרנדלי" הפכה לפופולרית ביותר עד שהרשת הרחיבה את מגוון המוצרים הטבעונים המוצרים בתפריט.
כמו כן, דומינו'ס ישראל היא הרשת היחידה בעולם למכור פיצה לספורטאים – פיצת PRO, המכילה 17 גרם חלבון, פיצה מקמח כוסמין ופיצה כשרה עם כשרות מהדרין, כחלק מהרשת הכשרה.
בשנת 2016, השיקה הרשת בשיתוף עם השף אסף גרניט את סדרת "פיצת שף".
בשנת 2020 הרחיבה הרשת את תפריט המוצרים, והוסיפה לו כריכים וסלטים.
בשנת 2021 השיקה הרשת את הפיצה הסיציליאנית, העשויה מבצק מחמצת.
דומינו'ס פיצה בישראל > דומינו'ס מהדרין

במאי 2021, הרשת התחילה להפוך את סניפיה הכשרים במספר ערים לסניפים כשרים למהדרין עם כשרות של בד"ץ בית יוסף. בנוסף, נפתחו מספר סניפים חדשים, גם הם כשרים למהדרין. כיום רשת דומינו'ס מהדרין כוללת 8 סניפים בתל אביב, גבעתיים אשדוד, פתח תקווה, עפולה וקרית ביאליק, אשקלון וסניפים כשרים למהדרין נוספים מתוכננים להיפתח ברחבי הארץ. המיתוג של הרשת הכשרה שונה מזה של הרשת הלא כשרה, ומשתמש בצבע האדום בתור צבע דומיננטי.
בן-ציון טרגן

| --- | --- |

 לידה:  18 ביוני 1870 
 פטירה:  26 ביולי 1953 (בגיל 83) 
 מדינה:  ישראל 
 
בן-ציון טָרָגָן (נכתב גם: טראגאן, טאראגאן) (‏ 18 ביוני 1870, י"ט בסיון תר"ל – 26 ביולי 1953, י"ד באב תשי"ג) היה עיתונאי, מחנך, מתרגם לאדינו, פעיל ציוני ומלומד יהודי-ספרדי, אשר היה שותף בכמה ממפעליו הגדולים של אליעזר בן-יהודה למען החייאת העברית.
קורות חיים

בן-ציון טרגן נולד במשכנות שאננים בירושלים בשנת 1870, בן למשפחה ממגורשי ספרד שעלתה לירושלים לאחר גירוש ספרד בשנת 1492. אביו היה ר' יוסף רפאל טרגן ואמו פרלה לבית נייגו. הוריו היו מראשוני המתיישבים במשכנות שאננים, מחוץ לחומות העיר העתיקה.
טרגן התחנך בילדותו בתלמוד תורה ספרדי. אחר כך למד בבית הספר דורש ציון בירושלים, ששילב חינוך מסורתי ופתיחות למודרנה (לימים כתב רבות בשבח בית הספר ומנהלו, ר' יצחק פראג אופלטקה). בשנת 1882, כאשר נוסד בירושלים בית הספר "התורה והמלאכה" של כל ישראל חברים בניהול נסים בכר, רצה טרגן לעבור ללמוד בבית הספר החדש, אולם בהתעקשות אביו הוא נשלח ללימודים בישיבה לקראת הסמכה לרבנות. בגיל 17 שינה את מסלול חייו שוב והחל להתמחות כעובד בדפוס צוקרמן בירושלים.
על פי דוד תדהר, כאשר שמע טרגן על יוזמותיו של אליעזר בן-יהודה למען חידוש השפה העברית, "השתוקק להיות בקרבתו" ובשנת 1890 עבר לעבוד בבית הדפוס של עיתונו "הצבי". לאורך 19 השנים הבאות המשיך טרגן לעבוד בבית הדפוס של בן-יהודה. בחלק מהתקופה הוא שימש כמנהלו, ובשנים 1904–1905 אף היה לשותף לאחר שרכש את בית הדפוס מבן-יהודה ביחד עם שלמה ישראל שירזלי. בתקופה זאת עזר לבן-יהודה באיסוף חומר למילון בן-יהודה הגדול, ובעידודו פרסם מאמרים רבים בעיתונים העבריים החשובים הצבי וההשקפה שהיו בבעלות בן-יהודה.
בשנת 1905 הוזמן טרגן לאלכסנדריה על ידי המדפיס פראג' מזרחי, כדי לסייע בהוצאה לאור של ספריהם של רבני מצרים. כשסיים את עבודתו ורצה לשוב לירושלים, שוכנע על ידי הרב הראשי לאלכסנדריה, הרב אליהו בכור חזן, להישאר בעיר כדי ללמד עברית בבית הספר של הקהילה, בשיטות הוראה מודרניות שיחליפו את שיטות ההוראה המסורתיות של ה"חדר". טרגן לקח על עצמו את התפקיד, והיה למורה הראשון במצרים שלימד בשיטה המודרנית של "עברית בעברית". טרגן אף חיבר והוציא לאור באלכסנדריה מספר ספרי לימוד מודרניים של השפה העברית. במקביל הוא המשיך לכתוב מאמרים רבים לעיתונות העברית בארץ ישראל, לעיתונות הצרפתית של יהודי מצרים ולעיתונות הלאדינו. טרגן חי באלכסנדריה בארבעת העשורים הבאים, ושב לירושלים בשנת 1946, מספר שנים לאחר שפרש מעבודתו החינוכית ולאחר שחינך כיתות רבות של תלמידים שהעברית המודרנית שגורה בפיהם.
מלבד פעילותו החינוכית הוא חיבר ופרסם בעודו במצרים ספר המתעד את ההיסטוריה של יהודי אלכסנדריה במהלך 40 שנותיו בקהילה, והוציא אותו לאור במקביל בעברית וצרפתית. בנוסף הוא תרגם ללאדינו משפות זרות שורה של יצירות או קטעים מיצירות ספרותיות ועיוניות ידועות, כגון מחזות של שייקספיר. יחד עם שלמה ישראל שיריזלי שימש גם הוא בתור עורך של כתב עת בלאדינו בשם "גואירטה די ירושלים" (תרס"ב).
לאורך חייו היה טרגן פעיל במספר רב של מוסדות ציבור וארגונים ביישוב היהודי בארץ ישראל ובקהילה היהודית באלכסנדריה. בין היתר נמנה עם מייסדי אגודת "צעירי ירושלים", שפעלה בתחילת המאה ה-20 למען חידוש הדיבור בעברית בכל תחומי החיים, היה מזכיר אגודת "העברי הצעיר" ופעיל ב"צעירי ציון", חברת "ביקור חולים" ועוד.
בן-ציון טרגן נפטר בירושלים בשנת 1953, בגיל 83. הניח בנים ובנות, נכדים ונינים.
מספריו

שפת ציון: ספר קריאה לילדי בתי הספר: לקט מבחר הספרות החנוכית, אלכסנדריה: ועד בתי הספר להעדה היהודית (דפוס יעקב בן עטר), בשנת אלף תתמ"ח לגלותנו (תרע"ז) 1916. (עם מילון עברי-צרפתי) (מהדורה ב עם הוספות ותיקונים, ב-2 כרכים: תרפ"א)
ש[לום] גולדמן, ב"צ טרגן, הקריאה: ספר קריאה לשנה הראשונה שלאחר א' ב', תל אביב: ועד בתי הספר של הקהלה היהודית באלכסנדריה (דפוס אמנות), תרפ"ז.
אלף בית: להתחלת הקריאה והדבור העברי: ספר לִמוד, אלכסנדריה: הוצאת בתי הספר של העדה היהודית, 5691 [=תרצ"א]. (מהדורה ב: תרצ"ז)
לקורות הקהלה היהודית באלכסנדריה בארבעים שנה האחרונות תרס"ו–תש"ו: אוסף כתבות, רשימות ומאמרים... ; הקדמה מאת אברהם אלמאליח, אלכסנדריה: דפוס ליאון פלומבו, תש"ז.
Les communautés israélites d’Alexandrie: Aperçu historique depuis les temps des Ptolémées jusqu'à nos jours, Alexandrie: Les Éditions juives d'Égypte, 1932.
לקריאה נוספת

שלמה הרמתי, 'בן-ציון טרגן – אבי "עברית בעברית" במצרים', מחנכים יהודים בתפוצות; עריכה: אריאלה שטורם, תל אביב: משרד הביטחון – ההוצאה לאור (אוניברסיטה משודרת), תשס"ג 2003.
הערות שוליים

↑  בן ציון טרגן, דבר, 28 ביולי 1953.
↑  ספר עברי חדש על קהלת אלכסנדריה, המשקיף, 25 ביולי 1947, המשך.
| --- | --- |
בקרת זהויות :  NLI: 987007287417205171  ISNI: 0000 0000 6895 9198  LCCN: no93028608  SUDOC: 228275822  VIAF: 97303363   WorldCat (עם VIAF): 97303363
פטר לקו

| --- | --- |

 לידה:  8 בספטמבר 1979 (בן 45) סובוטיצה, סרביה 
 הישג בולט:  סגן אלוף העולם אליפות העולם 2004
 הדרגה הגבוהה ביותר:  רב-אמן משנת 1994
 מד כושר מרבי:  2763 (אפריל 2005)
 מד כושר נוכחי:  2666 ‏(אוקטובר 2024)
 מדינה:  יוגוסלביה, הונגריה
 
פטר לקו (בהונגרית: Lékó Péter, בסרבית: Петер Леко, נולד ב-8 בספטמבר 1979 בסובוטיצה, יוגוסלביה), הוא שחמטאי הונגרי בדרגת רב-אמן. לקו הפך ב-1994 לרב האמן הצעיר ביותר.
ב-2004 התמודד מול ולדימיר קראמניק, האלוף המכהן, באליפות העולם. הדו-קרב הסתיים בתוצאה 7-7, וקראמניק שמר על תוארו.
נכון לפברואר 2020, מדורג במקום השלישי בהונגריה וה-76 בעולם.
הישגים בולטים

לקו השיג ניצח בתחרויות שחמט רבות, ביניהן: התחרויות השנתיות בדורטמונד, ויק-אן-זהה, לינארס והתחרות לזכר טל. הוא ייצג את הונגריה בשמונה אולימפיאדות שחמט בין 1994 ל-2014, בהן זכה במדליית זהב אישית ובשתי מדליות כסף קבוצתיות.
בשנת 1999 הוא ניצח בתחרות השחמט בדורטמונד.
ב-2006 הוא ניצח בתחרות השחמט לזכר טל (קטגוריה 20) ביחד עם רוסלן פונומריוב ולבון ארוניאן.
לקו הוא מאמנו של ילד הפלא הגרמני, וינצנט קיימר.
פטר לקו באולימפיאדת השחמט

בין השנים 1994 ל-2014 השתתף פטר לקו ב-8 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1994 | 2 עת | הונגריה | 2555 | 6.5 מ-10 | 3+ 7= 0- | 65.0 | 8 קבוצתי, 11 אישי |
|  1996 | 4 | הונגריה | 2630 | 7 מ-12 | 3+ 8= 1- | 58.3 | 18 קבוצתי, 33 אישי |
|  2000 | 1 | הונגריה | 2748 | 7.5 מ-12 | 4+ 7= 1- | 62.5 | 4 קבוצתי, 20 אישי |
|  2002 | 1 | הונגריה | 2743 | 6 מ-11 | 1+ 10= 0- | 54.5 | 2 קבוצתי, 48 אישי |
|  2008 | 1 | הונגריה | 2747 | 7.5 מ-10 | 6+ 3= 1- | 75.0 | 8 קבוצתי, 1 אישי |
|  2010 | 1 | הונגריה | 2724 | 4.5 מ-10 | 1+ 7= 2- | 45.0 | 4 קבוצתי, 23 אישי |
|  2012 | 1 | הונגריה | 2737 | 5.5 מ-10 | 2+ 7= 1- | 55.0 | 9 קבוצתי, 17 אישי |
|  2014 | 1 | הונגריה | 2740 | 5 מ-10 | 1+ 8= 1- | 50.0 | 2 קבוצתי, 27 אישי |
מבחר תחרויות בהן השתתף

אליפות העולם בשחמט 2000 (פיד"ה)
תחרות העל טאטא סטיל 2013
הערות שוליים

↑  Lékó, Péter - Men's Chess Olympiads, באתר אולימפבייס (באנגלית)
| --- | --- |
בקרת זהויות :  ISNI: 0000 0001 1988 5353  LCCN: nb2011011572  NTA: 258199881  VIAF: 170887199   WorldCat (עם VIAF): 170887199 
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
התאן באהברי

התאן סולטאן באהברי (בערבית: هتّان سلطان باهبري; נולד ב-16 ביולי 1992) הוא כדורגלן סעודי המשחק בעמדת הקיצוני והקשר ההתקפי בא-שבאב ובנבחרת ערב הסעודית.
קריירה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במאי 2018 זומן באהברי לסגל הנבחרת לקראת מונדיאל 2018 אשר התקיים ברוסיה.
קריירה בינלאומית

ב-8 בינואר 2019, הבקיע את שער הבכורה שלו בנבחרת נגד נבחרת צפון קוריאה במסגרת גביע אסיה 2019.
נכלל בסגל נבחרת ערב הסעודית לטורניר מונדיאל 2022.
הערות שוליים

↑  قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
| נבחרת ערב הסעודית – מונדיאל 2018 |
| --- | --- | --- |
|  1 אל-מעיוף •  2 אל-חרבי •  3 א. הווסאווי •  4 אל-בולייהי •  5 ע. הווסאווי •  6 אל-בורייכ •  7 אל-פרג' •  8 א-שהרי •  9 באהברי •  10 א-סהלאווי •   11 אל-ח'ייברי •  12 כנו • 13 א-שהראני •  14 עוטייף • 15 אל-ח'ייבארי • 16 אל-מוקאהווי • 17 אל-ג'אסם • 18 א-דאווסרי • 19 אל-מוואלד • 20 עסירי • 21 אל-מוסיילם • 22 אל-עוויס • 23 מ. הווסאווי • מאמן: פיצי |  1 אל-מעיוף •  2 אל-חרבי •  3 א. הווסאווי •  4 אל-בולייהי •  5 ע. הווסאווי •  6 אל-בורייכ •  7 אל-פרג' •  8 א-שהרי •  9 באהברי •  10 א-סהלאווי •   11 אל-ח'ייברי •  12 כנו • 13 א-שהראני •  14 עוטייף • 15 אל-ח'ייבארי • 16 אל-מוקאהווי • 17 אל-ג'אסם • 18 א-דאווסרי • 19 אל-מוואלד • 20 עסירי • 21 אל-מוסיילם • 22 אל-עוויס • 23 מ. הווסאווי • מאמן: פיצי | ערב הסעודית |
| נבחרת ערב הסעודית – מונדיאל 2022 |
| --- | --- | --- |
|  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר |  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר | ערב הסעודית |
ערך זה הוא קצרמרבנושא כדורגלנים ובנושא ערב הסעודית. אתם מוזמנים לתרום לוויקיפדיה ו.
Abacab

Abacab הוא האלבום האחד עשר של להקת ג'נסיס, אשר יצא לאור בספטמבר 1981. זהו האלבום השני של הלהקה שהגיע למקום הראשון במצעד האלבומים הבריטי למשך 27 שבועות. האלבום מזכיר את סגנונו של האלבום הקודם, Duke, פופ-רוק עם רוק מתקדם. האלבום כולל את הלהיטים כמו: Abacab, Man in the Corner, No Reply At All ו-Keep it Dark. עטיפת האלבום עוצבה על ידי ביל סמית' שיעצב גם את עטיפת אלבום האולפן הבא של הלהקה. האלבום זכה להצלחה גדולה, וצבר איתו קהל מעריצים חדש, אך "הבריח" את המעריצים של התקופה ה"פרוגרסיבית" של הלהקה.
רשימת רצועות

| מס' | שם | משך |
| --- | --- | --- |
| 1. | Abacab  | 6:58 |
| 2. | No Reply at All  | 4:33 |
| 3. | Me and Sarah Jane  | 6:02 |
| 4. | Keep It Dark  | 4:32 |
| 5. | Dodo / Lurker  | 7:31 |
| 6. | Who Dunnit?  | 3:24 |
| 7. | Man On the Corner  | 4:27 |
| 8. | Like It or Not  | 4:58 |
| 9. | Another Record  | 4:38 |
| משך כולל: | משך כולל: | 47:03 |
המשתתפים באלבום

פיל קולינס - שירה, תופים, כלי הקשה
טוני באנקס - קלידים
מייקל ראת'רפורד - גיטרה בס, גיטרה
אלקטרולומינסנציה

תצוגות של תצוגת גביש נוזלית, שתיהן עם תאורה אחורית אלקטרולומינסנטית מופעלת (למעלה) ומכובה (למטה)
אלקטרולומינסנציה (EL), בעברית נְהוֹרָנוּת חשמלית או זהירה חשמלית, שהיא סוג של לומינסנציה, היא תופעה אופטית ותופעה חשמלית בה חומר פולט אור בתגובה למעבר זרם חשמלי או לשדה חשמלי חזק. היא דומה לכן לפוטולומנסנציה, כמולומינסנציה, סונולומינסנציה או טריבולומנסנציה, אלא שבהן האור נפלט מהחומר בתגובה לגורמים אחרים: הארה, תגובה כימית, צליל, או פעולה מכנית, בהתאמה.
מנגנון

אלקטרולומינסנציה היא תוצאה של איחוי (רקומבינציה) קורן (אנ') של אלקטרונים וחורים בחומר, בדרך כלל מוליך למחצה. האלקטרונים המעוררים משחררים את האנרגיה שלהם כפוטונים - אור. לפני האיחוי, אלקטרונים וחורים עשויים להיות מופרדים באמצעות אילוח החומר ליצירת צומת pn (במכשירים אלקטרולומינסנטיים מוליכים למחצה כמו דיודות פולטות אור) או באמצעות עירור בגלל התנגשות של אלקטרונים בעלי אנרגיה גבוהה, המואצים על ידי שדה חשמלי חזק (כמו עם הזרחן בתצוגות אלקטרולמינטיות (אנ')).
בעשור השני של המאה ה-21 הוכח שכאשר תא סולרי משפר את היעילות של המרת האור לחשמל (הגדלת מתח הריקם (אנ')), הוא ישפר גם את היעילות של המרת החשמל לאור (EL).
דוגמאות לחומרים אלקטרולומינסנטיים

התקנים אלקטרולומינסנטיים מיוצרים באמצעות חומרים אלקטרולומינסנטיים אורגניים או אי-אורגניים. החומרים הפעילים הם בדרך כלל מוליכים למחצה בעלי רוחב פס מספיק רחב כדי לאפשר יציאת האור.
השכבה הדקה האי-אורגניות האופיינית ביותר מסוג EL (TFEL) עשויה גופרת האבץ (אנ') מאולחת במנגן (ZnS: Mn) עם פליטה צהובה-כתומה. דוגמאות לטווח חומרי EL כוללים:
אבקה של גופרת האבץ מאולחת עם נחושת (מפיקה אור ירקרק) או כסף (מפיקה אור כחול בהיר)
יהלום טבעי כחול, הכולל עקבות של בורון המשמש כמאלח.
מוליכים למחצה מרוכבים ממשפחת החומרים III-V (אנ'), כמו אינדיום פוספיד (אנ') (InP), גליום ארסניד (GaAs) וגליום ניטריד (GaN), כולם משמשים כדיודות פולטות אור.
מוליכים למחצה אורגניים מסוימים, כגון [Ru (bpy) 3 ] 2+ (PF 6 -) 2, כאשר bpy הוא 2,2'-bipyridine
יישומים מעשיים

המכשירים האלקטרולומינסנטיים הנפוצים ביותר (EL) מורכבים מאבקה (המשמשת בעיקר ביישומי תאורה) או שכבה דקה..
יישומים מעשיים > LEC

קבל פולט אור, או LEC, הוא מונח ששימש מאז 1961 לפחות לתיאור לוחות אלקטרולומינסנטיים. לג'נרל אלקטריק יש פטנטים משנת 1938 לגבי לוחות אלקטרוליומינסנטיים שטוחים שעדיין מיוצרים כמנורות לילה וכתאורה אחורית לתצוגות בלוחות מכשירים. לוחות אלקטרולומינסנטיים הם קבלים שבהם החומר הדיאלקטרי בין הלוחות הוא זרחן שפולט פוטונים (פוספורסצנציה) כאשר הקבל נטען. על ידי הפיכת אחד המגעים לשקוף, האזור הגדול שנחשף פולט אור.
תאורה אחורית אלקטרולומינססנטית לפאנל מכשירי רכב, כאשר כל מד הוא גם מקור אור אינדיבידואלי, נכנס לייצור ב־1960 ברכבים של חברת קרייזלר וחברת אימפריאל (אנ'), והמשיך בהצלחה במספר רכבי קרייזלר עד 1967.
יישומים מעשיים > מנורות לילה

חטיבת התאורה של סילבניה מסיילם ומדנברס (אנ'), ייצרה ושיווקה מנורת לילה EL בשם המסחרי Panelescent בערך באותה תקופה בה נכנסו לוחות המכשירים של קרייזלר לייצור. מנורות אלה הוכחו כאמינות ביותר, כאשר כמה מהן עדיין פעלו לאחר כמעט 50 שנה של פעולה רציפה. מאוחר יותר בשנות ה-60 פיתחה וייצרה החטיבה למערכות אלקטרוניות של סילבניה בנידהם (אנ'), מסצ'וסטס מספר מכשירים עבור רכב הנחיתה הירחי ותא הפיקוד בתוכנית אפולו בהם נעשה שימוש בלוחות תצוגה אלקטרולומנסנטים (אנ') שיוצרו על ידי חטיבת השפופרות האלקטרוניות של סילבניה באמפוריום (אנ'), פנסילבניה. ריית'יאון, בסדברי, מסצ'וסטס, ייצרה את מחשב ההנחיה של החללית אפולו, שגם בו נעשה שימוש בלוח תצוגה אלקטרולומינסנטי של סילבניה כחלק מממשק המקלדת לתצוגה (DSKY).
ראו גם

OLED
האפקט הפוטואלקטרי
הערות שוליים

↑  Raguse, John (15 באפריל 2015). "Correlation of Electroluminescence with Open-CIrcuit Voltage from Thin-Film CdTe Solar Cells". Journal of Photovoltaics. 5 (4): 1175–1178. doi:10.1109/JPHOTOV.2015.2417761free {{cite journal}}:  (עזרה)תחזוקה - ציטוט: postscript (link)
↑  Proceedings of the National Electronics Conference, Volume 17, National Engineering Conference, Inc., 1961 ; page 328
↑  Raymond Kane, Heinz Sell, Revolution in lamps: a chronicle of 50 years of progress, 2nd ed., The Fairmont Press, Inc., 2001 ISBN 0881733784, pages 122–124
↑  Donald G. Fink and H. Wayne Beaty, Standard Handbook for Electrical Engineers, Eleventh Edition, McGraw-Hill, New York, 1978, ISBN 0-07-020974-X pp 22-28
↑  Ron Khormaei, et al., "High Resolution Active Matrix Electroluminescent Display", Society for Information Display Digest, p. 137, 1994.
↑  "Active Matrix Electroluminescence (AMEL)" (PDF). אורכב מ-המקור (PDF) ב-2012-07-22.
↑  "air-el". Federal Signal. נבדק ב-23 ביולי 2016. {{cite web}}:  (עזרה)
↑  Diana Eng. "Fashion Geek: Clothes Accessories Tech". 2009.
↑  Cornell University (3 במרץ 2016). "Super elastic electroluminescent 'skin' will soon create mood robots". Science Daily. נבדק ב-4 במרץ 2016. {{cite news}}:  (עזרה)
| --- | --- |
בקרת זהויות :  NLI: 987007538468205171  BnF: cb11978660r (data)  GND: 4151823-8  LCCN: sh85042150  NDL: 00984302  NKC: ph119879 
ספקטרום של מקור אור אלקטרולומינסנטי כחול / ירוק לרדיו שעון. אורך הגל בשיא הוא 492 ננומטר ורוחב הפס הספקטרלי, ה-FWHM, רחב למדי: בערך 85 ננומטר.
שעון LCD דיגיטלי של Casio עם תאורה אחורית אלקטרולומיננטית
1966 לוח מכשיר דודג' צ'רג'ר עם תאורה אלקטרולומינסנטית. קרייזלר הציגה לראשונה מכוניות עם תאורת פאנל EL בשנת 1960.
אמריקה הדרומית

| --- | --- |

 שטח:  17,840,000 קמ"ר
 אוכלוסייה:  422,500,000
 מדינות:  12
 אזור זמן:  UTC-2 עד UTC-5
 ערים מרכזיות:  בוגוטה   בואנוס איירס   סאו פאולו
תמונת לווין של אמריקה הדרומית
מפה מדינית של אמריקה הדרומית
בארילוצ'ה שבארגנטינה
אמריקה הדרומית (מכונה לעיתים בטעות דרום אמריקה) היא יבשת הנמצאת מדרום ליבשת אמריקה הצפונית בחצי הכדור המערבי. בצפונה של היבשת עובר קו המשווה, ומשום כך רוב שטחה של יבשת אמריקה הדרומית נמצא במחצית הדרומית של כדור הארץ. אמריקה הדרומית שוכנת בין האוקיינוס השקט לאוקיינוס האטלנטי.
שטחה הוא 17,840,000 קמ"ר והיא היבשת הרביעית בגודלה, אחרי אסיה, אפריקה ואמריקה הצפונית. מבחינת אוכלוסייה היא היבשת החמישית בגודלה, אחרי אסיה, אפריקה, אירופה ואמריקה הצפונית.
היבשת הדרום אמריקנית כוללת גם מספר איים נוספים שרובם שייכים למדינות מהיבשת. הטריטוריות הקאריביות משתייכות גאוגרפית לאמריקה הצפונית (חוץ מטרינידד וטובגו).
המדינות הדרום אמריקאיות שגובלות בים הקריבי – הכוללות את קולומביה, ונצואלה, גיאנה, סורינאם וגיאנה הצרפתית – נקראות גם אמריקה הדרומית הקריבית.
היבשת מחולקת למספר אזורים שכוללים את הגינאות, החרוט הדרומי (צ'ילה, ארגנטינה, אורוגוואי וברזיל) ואת מדינות הרי האנדים, הכוללות את פרו, בוליביה ואקוודור.
ברזיל היא המדינה הגדולה ביותר באמריקה הדרומית, מבחינת שטח ומבחינת גודל האוכלוסייה.
התרבות הלטינו אמריקאית שאובה הן משורשים איבריים, מורשת מהתקופה הקולוניאלית, הן מהתרבות המערבית בכללותה, והן ממסורות אינדיאניות מקומיות. בחלק ממדינות היבשת מורגשות גם מסורות אפריקאיות, מורשת סחר העבדים הטרנס אטלנטי הממושך.
החלק של אמריקה הדרומית הוא גדול ומגוון ביותר, וכולל מינים רבים הייחודיים ליבשת כגון: יגואר, פומה, יגוארונדי, מיני הנמרון, זאב הרעמה, זאב היער, מיני שועל דרום אמריקני, שועל קטן-אוזן, דוב המשקפיים, טפיר הרים, טפיר ברזילאי, טפיר בירדי, איילים שונים כמו אייל הביצות, אייל הפאמפאס, אייל האנדים, מזאמה, פודו, למה, אלפקה, גואנקו, ויקוניה מצויה, סוגי הפקאריים, מכרסמים כמו הקפיבארה, המארה, הצ'ינצ'ילה, קופים רחבי-אף, אולינגיטו, דביבון סרטנים, דביבון לופת, דובי נמלים, עצלנאים, מרבית מיני הארמדיליים, פרפרים, דג הפיראניה, קיימנים, ועופות כמו קוניור גרין צ'יק, קריאמאים, קונדוריים או הראיים.